Jyllandsposten, 1841-04-23
- Den fornylig paadømte Sag, hvorved Procurator Rørbye i Frederikshavn blev dømt ved Viborg Landsover ret til at bøde 200 Rbd. Sølv til Frederikshavns Fattigkasse, skal man alene have Ussings Jnspicion at takke for. Hvor ønskeligt var det derfor ikke, om saadanne Mænd, uafhængige af den Clique, der almindeligen danner sig i hver By, oftere af Regjeringen blev beordret til at anstille Undersøgelser, hvilket vilde hæmme Bedragerier, der som oftest ere langt værre og farligere end de dristigste Tyverier, da selv sine Folk tidt med største Behændighed begaae saadanne. At Høiesteret, hvorhen Sagen fra det Offentliges Side upaatvivleligen bliver appelleret, stadfæster Hjemtingsdommen, derly der paa Rørbyes Embeds-Forbrydelse kan man ei betvivle, da Straffen for Embedsmandens Uredelighed ikke kan være for haard. - Endeligen er man da kommet saavidt i Undersøgelserne af de begaaede Tyverier og Jndbrud, som fandt Sted for 34 Aar siden i og omkring Aalborg, at man omsider seer enkelte Afstraffelser exeqverede paa denne Tyvebande, som formenes at bestaae af henved 300 Personer og hvoraf en stor Deel i alle disse Aar har siddet fængslet i Arresterne. En Tambour og 2 Gemene af 3die jydske Jnfanteriregiment, som vare implicerede i bemeldte Tyverier, den Første endog i attenteret Jndbrud, bleve saaledes i denne Maaned transporterede til Søes til Khvn., for sammesteds at forblive i Straffeanstalterne. Tambouren blev dømt til Kagstrygning og Slaveri paa Livstid. Kagstrygningen var bestemt at skulde foretages Tirsdagen den 6te April om Formiddagen i Stokhuset; de bestemte Regimentsofficerer vare mødte til fastsat Tid og ligeledes den almindelige Regimentsmusik, som ved denne Leilighed skal indfinde sig men da Executionen skulde gaae for sig, manglede - Skarp retteren – som af Vedkommende var forglemt tilsagt. Med uforrettet Sag maatte nu Enhver vandre til Sit igjen til Forbryderens største Qvide, som først Tirsdagen derefter blev afstraffet. Naar den Sidste af bemeldte vidtomfattende Tyvebande vil blive straffet, vil saaledes endnu have lange Udsigter, da Forhørene saaledes blive uddragne, hvorved saadanne arresterede Personer meest lide, som ved saaledes at hensidde Aar ud og Aar ind, forinden Dommen falder, haardt blive provede under den lange Fængsling De værste Forbrydere nyde derimod ofte Godt af de mangeaarige Forhører, hvilket saaledes ogsaa her har viist sig ved Anføreren for nærværende Tyvebande, den bekjendte Peter Hjorth, som efter paa fjerde Aar at være fremstillet i Forhør, forinden der var Tale om nogen Straf, gav sig til at døe i sidstafvigte Vinter. Rimeligviis ville Flere, forinden deres Domme blive exeqverede, følge dette Exempel Man seer Jordrystelsen i Jylland, med Hensyn til Tiden den skal være foregaaet, meget forskjellig angivet, nemlig fra 660 Sec., hvilket forsaavidt stemmer med de forskjellige Beretninger, som den paa Vestkysten har været længere vedholdende end paa Østkysten. Af de forskjellige Anmeldelser, angaaende hvorledes Jordrystelsen, har yttret sig, finder man endeel saa utaaleligen overdrevne, at de tabe ethvert Præg af Sandhed og snarere egne sig til at opvække Latter. Herpaa kan isærdeleshed den Beretning give Exempel, der er anført fra Bjørnsholm, hvorom det hedder: "Bjørnsholms stærke Mure slyngede som et Skib paa oprørte Bølger, saa man maatte holde sig fast for at staae opret, thi saadan Muurslyngning af nogle Alen op og ned, har man ondt ved at tænke sig. Ligeledes er Beretningen om Skibets Sønderslagning i tusinde Stykker, ved Fjaltringstrand ogsaa noget vel stærkt udtrykt, da en Adsplittelse i 2 Stykker af et Skib allerede er mere end betegnende nok. At der er nedstyrtet 3 Skorstene i Amtmandsboligen i Thisted og ligesaamange i en Præstegaard paa Landet er, saafremt disse Facta yderligere stadfæstes, iøvrigt haandgribelige Beviser paa, at Jordrystelsen, paa sine Steder har været af voldsom Natur. Af dette Blad udgaaer to Nre, ugentlig, som betales med 1 Rbdr. 1 Mk. Qvartalet. Subskription derpaa modtages i alle Provindsens Boglader.